News Update: iPhone 14 ยอดขายไม่ปัง Apple ล้มแผนเพิ่มกำลังการผลิต หลังคนสนใจตระกูล Pro มากกว่า - FINNOMENA
Apple ล้มแผนเพิ่มกำลังการผลิต iPhone 14 หลังยอดขายไม่ดีเท่าที่คาด เหตุคนสนใจตระกูล Pro มากกว่า
28 ก.ย. 2565

Apple ล้มแผนเพิ่มกำลังการผลิต iPhone 14 หลังยอดขายไม่ดีเท่าที่คาด เหตุคนสนใจตระกูล Pro มากกว่า
วันนี้ (28 ก.ย.) Bloomberg รายงานโดยอ้างแหล่งข่าวว่า Apple ยกเลิกแผนการเพิ่มกำลังการผลิต iPhone รุ่นใหม่ ที่ตอนแรกตั้งเป้าว่าจะผลิตให้ได้มากถึง 6 ล้านเครื่อง ในครึ่งหลังของปี 2022 โดยสาเหตุที่ยกเลิกเป็นเพราะความต้องการและยอดขายจริงต่ำกว่าที่ประเมินไว้
อย่างไรก็ตาม มีการตั้งเป้าที่จะผลิตโทรศัพท์ให้ได้ 90 ล้านเครื่อง ซึ่งใกล้เคียงกับปีที่แล้ว และสอดคล้องกับคาดการณ์เดิมของ Apple ก่อนประกาศแผนเพิ่มการผลิต
อีกหนึ่งหนึ่งสาเหตุที่ทำให้แผนเพิ่มการผลิต iPhone 14 ต้องจบลง เพราะความนิยมในกลุ่ม iPhone 14 Pro เพิ่มสูงขึ้น ด้วยหลายปัจจัยรวมถึงการที่สเป็กของ iPhone 14 คล้ายกับ iPhone 13 มาก จนทำให้ผู้บริโภครู้สึกไม่คุ้ม และนำไปสู่การล้มแผนเพิ่มการผลิตในที่สุด
ด้วยยอดขายกลุ่ม iPhone 14 ที่ลดลง ทำให้ซัพพลายเออร์บางรายเตรียมปรับมาผลิตกลุ่มรุ่น Pro ซึ่งความนิยมสูงกว่าแทน
ก่อนหน้านี้ South China Morning Post ได้รายงานว่า ยอดขายกลุ่ม iPhone 14 ช่วง 11 วันแรกของการเปิดตัว ลดลงมากถึง 71% เมื่อเทียบกับยอดขาย iPhone 13 ในช่วงเวลาเดียวกัน ขณะที่กลุ่ม iPhone 14 Pro ยอดขายเพิ่มขึ้น 38%
อ้างอิง: https://www.prachachat.net/ict/news-1063788 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
iPhone
iPhone 14
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA